# data[].attributes.body
KONTEKST:

Arendan kogukondi eeskätt ühiskondliku kerksuse, demokraatliku vastupanuvõime ja strateegilise kommunikatsiooni kontekstis. Minu töö keskendub ennekõike Ida-Virumaale, mida mõjutavad geopoliitilised pinged, infomanipulatsioonid, identiteedikonfliktid ja usalduse langus. Olen töötanud nii noorte, ajakirjanike, kodanikuühiskonna organisatsioonide kui ka avaliku sektori esindajatega. Fookuses on kogukondade võimestamine, osalusdemokraatia tugevdamine ning tulevikku suunatud mõtlemise arendamine.

TEEMAD:

Ühiskondlik kerksus ja demokraatlik vastupanuvõime

Narratiivide mõju identiteedile ja usaldusele

Strateegiline kommunikatsioon

Tulevikupädevused

Noorte kaasamine ja kodanikuharidus

Julgeolek ja kriisikommunikatsioon

Kogukondlik koostöö

RESSURSID:

Koolitused ja töötoad (meedia- ja infokirjaoskus, tulevikuloome, kriisikindlus ja säilenõtkus)

Simulatsioonipõhised õppused ja strateegilised arutelud

Analüüside ja uuringute läbiviimine

Rahvusvahelise koostöö kogemus ja võrgustikud

Projektijuhtimine ja programmide arendamine

Esinemine, modereerimine ja avalik kommunikatsioon

KONTAKT: dmitri.teperik@kaitsen.ee

# data[].attributes.body
KONTEKST

isa | eestvedaja | ettevõtja | spordientusiast | muusikasõber

Rohkem kui 10 aastat kogukonna eestvedamise tugevalt praktilist, edukat, igati õpetlikku ja mitmetahulist kogemust Vainupea küla (Haljala vald, Lääne-Virumaa) juhina. Endine külaseltsi juhatuse esimees ja külavanem. Täna aktiivne kogukonnaliige. Külaelu väärtustaja.

Usun koostöösse. "Mina" asemel "meie", "üksi" asemel "koos". Samas "mina" ja oma vajadusi ei tohi kunagi jätta oma teekonnal hooleta.

"Sisserändaja" staatusega (tänaseni sissekirjutus Tartu linnas), kes võeti omaks, teenis usalduse ja sai võimaluse vastutust kanda. Justkui kaugjuhtimise läbi "sa oled maale kolinud" staatuse väljateenimine. Sädeinimesest läbipõlemiseni ehk liigsest agarusest mõningase ogaruseni. Vaikselt veerenud külast Lääne-Virumaa aasta külaks. Samm-sammult kasvanud vabaühendusest Lääne-Virumaa aasta vabaühenduseks. Nö musta töö ise tegemisest projektide aruandluseni ja tänusündmusteni. Infotahvlitest toimiva regulaarse infovahetuseni. Laiem vaade konfliktide lahendamisest ja suhtlemisoskuse olulisusest. Koostööst kitsamas ringis kuni üle-eestiliste kontaktideni ja esinemisteni. Läbi kogemuse tugeva enesereflektsioonini - pidev kogemine, pidev õppimine.

TEEMAD

Praktik, kes valmis oma kogemust ja suuniseid jagama, mida omas kogukonnas katsetada, kohendada - et üks kogukond saaks toimima, leitud ühine väärtusruum ja loodud eeldused, et koos ajas kasvada. Suhtlus väljapoole küla - kuidas oma hääl panna kõlama, et sõnadele, mõtetele järgneksid ka reaalsed sammud. Kogukonna liikmete enda vastutus avalikus ruumis toimetamisel ja eesmärkide seadmisel, ja ka nõudmiste esitamisel. Läbipõlemise ennetamine.

RESSURSID

Aeg, praktilised oskused ja teadmised. Kogukonna eestvedajate nõustamine/konsultatsioon ja inspireerimine. Kogemuslugude jagamine. Kommunikatsioon. Ajaloo jäädvustamine. Veebileheküljed. Trükised.

KONTAKT

marioluik@gmail.com, 55598316 (igapäevaselt Tartus, kuid liigun ringi üle Eesti)

TÖÖ

Vabakutseline kogukondade ja KOV-ide konsultant, kes on antud teekonda alustamas ja avastamas, GYM Consult OÜ. Igapäevaselt aitan väikeettevõtjana parendada ja rajada igasugust liikumist soodustavat ruumi - atraktiivsete ja kvaliteetsete treeningkeskkondade rajamise läbi, Spordiareenid OÜ.

# data[].attributes.body
Olen kogukondade arendamise ja sotsiaalse heaolu magistriõppe vilistlane. Hõlbustan erinevaid kogukonnatöö tegevusi, aitan inimesi kokku tuua ning toetan algatusi, mis vajavad hoogu või selgust, kuidas edasi liikuda. Hetkel töötan Pärnumaa Arenduskeskuses vabaühenduste konsultandina, seega mentor või ekspert saan olla vaid projektide juures, mis ei ole rahastatud siseministeeriumi või KÜSKi poolt.

Minu taust ja huvid

Olen õppinud lisaks kogukondade arendamisele tervisejuhtimist, maastikuehitust ja rahvuslikku käsitööd. Unistamistalgute unistamisjuhina usun loovatesse ning innovaatilistesse ideedesse. Löön kaasa Pärnumaa KogukonnaKOBARas ning toimetan vabatahtlikuna Pärnu Vabakonna Majas. Mind köidavad säästlik eluviis, tarbimise vähendamine ja asjade parandamise oskuste edasiandmine. Lisaks huvitavad mind kogukonna- ja linnaaiad, toidujulgeolek, ise toidu kasvatamine ning selle säilitamine. Minu igapäevatöös on olulisel kohal elanikkonnakaitse ja kriisivalmidus, sh kogukondade roll kriisi ajal, koostöövõrgustikud ja inimeste teadlikkus. Usun, et ressursipõhine ABCD lähenemine on loomulik viis kogukondade toetamiseks ning praktiseerin seda ka hõlbustajana.

Minu lähenemine

Sidusa kogukonna alus on usaldus, mille loomulik osa on inimlik lahkus. Ma usun lahkusesse, sest see aitab inimestel üksteist märgata ja koos tegutseda. Magistriõpingutes uurisin, kuidas sellised väärtused nagu hoolimine, kuulamine ja austus saavad kasvada üksikisiku tasandilt terve kogukonnani. Minu jaoks on oluline luua keskkondi, kus inimestel on lihtne kaasa rääkida ja oma ideid ellu viia.

Rollid ja tegemised

Igapäevaselt töötan Saarde vallas elanikkonnakaitse ja kogukonnatöö spetsialistina. Olen vabatahtlik ja MTÜ liige. Toimetan Pärnus/Pärnumaal ja ka mujal Eestis.

Võta minuga ühendust

mairi.lilleleht@gmail.com

# data[].attributes.body
Olen väga mitme kirega ettevõtlik naine ja ema oma viiele lapsele.

Olen kogukonna- ja noorsootöö taustaga kogukonna arendaja. Olen olnud üks „avatud noortekeskuste maale toojatest“ – Eesti ANKi juhatuses aidanud luua ja käivitada noortekeskuseid noorsootöö kohalikke ja rahvusvahelisi algatusi. Mul on pikaaegne ettevõtluskogemus, KOV haridus- ja noorsootöö spetsialisti kogemus, mitmete üle- eestiliste ja kohalike MTÜ- de juhtimise kogemus ja olen eluaegne vabatahtlik.
Õpin Tartu Ülikooli magistriõppes „Kogukondade arendamine ja sotsiaalne heaolu“ KASH5.

Juhin MTÜ-d TähtSUS Koosloomes, mille eesmärk on erinevate kogukondade toetamine ja mõjusa koostöövõrgustiku punumine. VäeVõimandaja OÜ läbi olen ettevõtjatele väe võimendaja ja impact liaison. Eesti Ettevõtlike Naiste Assotsiatsiooni naisettevõtjate Rohesaadik.

Mind kõnetavad ökokogukonnad ja kestlikud eluviisid, 2025 aastal külastasin Costa- Rica ja Itaalia ökokogukondi ja tunnen tugevat kutset Eesti ja Balti kogukondade kaardistamiseks ja ühendamiseks. Olen Tallinn Moon Rotary klubi liige. Peale kõige muu olen tegelikult imedesse uskuja:)

TEEMAD, MIS MIND KÕNETAVAD

Kestlik eluviis, rohemajandus, ökokogukonnad

kogukonnaettevõtlus

Permakultuuri põhimõtted ettevõluses ja kogukonnamajanduses

ettevõtlikkus, väikeettevõtted ja kogukonna majanduslik elujõud

ABCD (asset-based community development) ja ressurssidel põhinev kogukonna arendamine

koostöö KOVi, kogukondade, ettevõtjate ja vabaühenduste vahel

erinevad kogukondadega töötamise tööriistad (meetodid, teooriad, praktikad jne)

RESSURSID (mida saan pakkuda)

Olen ühendaja, võimestaja ja ruumi hoidja.
Fasiliteerin arutelusid, kohtumisi ja koosloomesündmusi (unistamisringid, ressursi- ja vajaduste kaardistamised, ABCD protsessid). Mul on kogemus noortekeskuste ja kogukonnaürituste käivitamisel, projektide kirjutamisel ja elluviimisel, samuti partnerite ja vabatahtlike kaasamisel.
Oskan ühendada praktikuid, aktiviste, ettevõtjaid ja ametnikke – „tõlkida“ erinevaid keeli nii, et tekiks ühine pilt ja järgmised sammud. Vajadusel jagan kogemust roheteemade, ökokogukondade ja kestliku kogukonnamajanduse kohta, teen kokkuvõtteid ja kirjeldusi, mis aitavad lugu nähtavaks teha.

KONTAKT
Karin Tõnts – tegutsen peamiselt Kesk- Eestis ja avatud koostööle ka mujal.
e-mail karintonts@gmail.com

telefon 56643777

FB Karin Tõnts

Linkedin www.linkedin.com/in/karin-tõnts-89606aba

TÖÖ / ROLLID
Tartu Ülikooli KASH5 magistrant;
MTÜ TähtSUS Koosloomes asutaja ja ruumilooja;
VäeVõimendaja OÜ tegevjuhtt ja väe võimendaja
Rohesaadik

ABCD hõlbustaja

Müügimasina Meistriklassi impact liaison

# data[].attributes.body
KONTEKST: Olen kogukondadega kokku puutunud pea 20 aastat, olles ise kogukonna eestvedaja olnud ning tegutsedes kogukondade toetajana ja koolitajana.

TEEMAD: olen keskendunud ühistarkusega juhtimise koolitamisele ja konsultatsioonile. Leian, et just oskus tulla kokku üksteist kuulates, austades ja solidaarsusest lähtudes ning kokkulepped-meetodid, mis toetavad ühist ja võrdsusel põhinevaid otsuseid, on toimiva kogukonna aluseks. Sellises kogukonnas tunnevad kõik ennast turvaliselt ning jõustatuna.

RESSURSID: kogemus ühistarkusega juhtimise rakendamisel nii organisatsioonides kui kogukondades. Oman sotsiokraatia (ühistarkusega juhtimise üks meetodeid) koolitaja ning superviisori ja coachi sertifikaate.

KONTAKT: riinu.lepa@gmail.com

TÖÖ: Ragnar Nurkse instituudis nooremteadur-doktorant (TalTech), ühistarkusega juhtimise koolitaja ja konsultant.

# data[].attributes.body
KONTEKST Olen praktik, kes on kogukonna teemadega tegelenud esialgu seda endale teadvustamata, hariduselt arvutigraafik. Viimasel viiel aastal ja ka täna osalen paljudel kodanikuühiskonna koolitustel, seminaridel, vean eest ühte aleviku kogukonda, valla vanemaealiste nõukogu ja ettevõtjate võrgustikku.

TEEMAD Kaasamise kõik protsessid, mis võimaldavad koostööl tekkida, suhted kogukonna liikmete vahel, koostöö, sh kohalikud ressursid (ka ettevõtjad, naaber kogukonnad), kogukonna ja omavalitsuse vahelised suhted, otsustamine kas kirjutada projekt või proovida teisiti, MTÜ kaasav juhtimine ja juhatuse ning liikmete rollid.

RESSURSID kogukonna kriisiplaan, kommunikatsioon, kogukonna nõustamine, ajaloo ja ka tänapäeva jäädvustamine, veebileheküljed, trükised, visuaal ja bränding, projekti kirjutamine.

KONTAKT www.kogukonnapool.ee

# data[].attributes.body
KONTEKST
Olen seotud mitme maakonnaga – mind võib kohata nii Lääne-Virumaal, Harjumaal kui ka Järvamaal. Minu tegevus kogukonna arendamisel toimub erinevates rollides – alates kommunikatsioonist ja noorsootööst kuni vabatahtliku aktivismi ja julgeolekuni. Olen pikemalt tegutsenud ka omavalitustes.

TEEMAD
Vabatahtlikkus, noorte osalus, kogukondade võimestamine, omavalitsusete teemad, turvalisus, sisejulgeolek, rahatarkus, strateegiline kommunikatsioon, sotsiaalne innovatsioon, elukestev õpe, iseseisvuse ja võrdsete võimaluste edendamine, praktikakogukonnad

RESSURSID

Koolitused (sh teemadel: vabatahtlikkus, noorte kaasamine, kommunikatsioon, meeskonnatöö, juhtimine ja koostöö)

Olen paras ideede generaator

Suur tutvusringkond just noorte osaluses ja noorteorganisatsioonides

Projektijuhtimine

Ajaplaneerimise ja meeskonnatöö oskused

Kommunikatsioonialane nõustamine ja sisuloome (sh sotsiaalmeedia, kampaaniad)

Kogemus julgeolekuvaldkonnast ja kriisivalmidusest

Avatud igasugustele uutele mõtetele

KONTAKT
📧 maris.praats0@gmail.com
📞 53014900

TÖÖ
Peamiselt töötan Kodanikuühiskonna Sihtkapitalis kommunikatsioonispetsialistina, kuid lisaks sellele olen seotud erinevate noorte- ja kogukonnaprojektidega. Olen mitmekülgne panustaja – hunt kriimsilm või kameeleon, nagu ise armastan öelda.

# data[].attributes.body
KONTEKST Olen kogukondade teemaga olnud seotud päris pikalt. Oma teekonda alustasin Pärnumaal MTÜde konsultandina ja sealt olen edasi toimetanud koolitaja, mentori, superviisori, vabaühenduste juhi ja laiemalt valdkonna arendajana. Seega olen eelkõige praktik, kuid püüan igati sellele juurde tuua tõenduspõhiseid lähenemisi.

TEEMAD Täna on minu fookuses ennetus ja selle juurutamine. See ei ole seotud siis vaid kriisidega vaid laiema heaolu loomisega kogukondade tasandil.

Olen üks kogukonna arengufaaside määratlemise töövahendi väljatöötajatest ning selle aluseks on olnud minu pikaajaline kogemus maapiirkondades kogukondliku tegevuse arendamisega. Lisaks on täna minu töölaual vabatahtlike kaasamine sotsiaalvaldkonnas tööks eakatega ja selleks omavalitsuste ja kogukondade vahelise teadliku koostöö võimestamine. Oma superviisori oskuste raames saan aidata kaasa erinevate olukordade lahendamisele, mis võivad ette tulla ühingute juhtimisel ja sealsetes omavahelistes suhetes sh juhtide isiklik areng ja enesehoid. Olen olnud mentor omavalitsustele TAI tervisearenduse raames. KÜSK stipendiumiprogrammis olen olnud mentor viiele ägedale eestvedajalae, kellest üks asus selle protsessi tulemusena õppima ise Tartu Ülikoolis kogukonna arendajaks.

RESSURSID Suurimaks pean oma kogemuste pagasit, mis on olemas erinevate tasanditega koostööst. Oskan näha kogukonna, omavalitsuse ja ka riigi vaadet. Muidugi tulevad siinkohal mulle kasuks erinevad väljaõpped, mis ressursina on aidanud kogukondi toetada.

Minu ressursiks on uudishimu protsesside vastu ja arendaja loomus, mis aitab näha muudatuste vajadusi ja neid eest vedada. Olen lahenduste inimene ja ei jää pikalt detailidesse kinni.

TÖÖ Olen MTÜ Vabatahtlikud Seltsilised asutaja ja juhatuse liige, ettevõtjana koolitaja, superviisor ja arenguekspert ning Tervise Arengu Instituudi partnerkoolitaja ennetusvaldkonnas.

Elan Viljandimaal, Mõnnaste külas. Töötan üle- Eesti ja vajadusel liigun sinna, kus mind vajatakse.

KONTAKT Krista Pegolainen-Saar

Tel: 555 33 990

e- post: kristapsaar@gmail.com

# data[].attributes.body
KONTEKST

Pean ennast kogukondade arendamise valdkonnas praktikust koolitajaks ja arengunõustajaks. Erinevaid kogukondi olen eest vedanud üle 20 aasta, sealjuures olen oma koduküla Vidrike külavanem. Sama kaua olen tegutsenud koolitajana ja arengueksperdina.

TEEMAD

Olen inimeste inimene, kelle missioon on aidata aktiivsetel tegijatel leida ühiseid eesmärke ning utsitada neid koos tegutsema ka siis, kui ollakse erinevate taustade ja vaadetega. Kaasamine ning koosloome on minu koolitamise, tegutsemise ning elamise stiil. Viimasel ajal olen hakanud huvi tundma ka eakate kaasamise ja heaolu teemade vastu.

RESSURSID

Mul on võimekus üles ehitada võrgustikke ning käivitada uuenduslikke protsesse. Töiselt tahan panustada pikematesse koolitusprojektidesse ning aidata kogukondadel mõtestada tulevikku  sõnastades kokkuleppeid arengukava vormi.

KONTAKT

Elan Otepää vallas, kuid tegutsen üle Eesti. Minuga saab ühendust telefonil 5115914 või e-posti partnerlus@partnerlus.ee kaudu.

TÖÖ

Olen vabakutseline koolitaja ja arenguekspert.

# data[].attributes.body
KONTEKST: Töötan vabaühenduste konsultandina Ida-Viru Ettevõtluskeskuses alates 2007. Alates 2022.a tegelen ka kogukondade teemadega. Olen läbinud ABCD koolitust, mis aitab kogukondade ressurside avastada.

TEEMAD: kõik vabaühenduste tööga seotud küsimused

KONTAKT: Narva linn. E-post tatjana.zamorskaja@ivek.ee

TÖÖ: Vabaühenduste konsultant, Ida-Viru Ettevõtluskeskus

# data[].attributes.body
KONTEKST: Erinevate kogukondadega olen seotud nii ametialaselt kui ka läbi õpingute. Viimased viis aastat olen end arendanud elanikkonnakaitse ja ohutushoiu maastikul ning keskendunud kogukondade toimevõimekuse tõstmisele. Koolitusi viin läbi erinevatele sihtgruppidele, kuid peamised kohtumised toimuvad külakogukondades, kes soovivad oma kogukonda võimestada, et olla vastupidavamad erinevates kriisisituatsioonides. Mul on olnud suurepärane võimaluse siduda kaks valdkonda (elanikkonnakaitse ja kogukondade arendamine) omavahel.

Kogukondade arendamise põhitõed omandasin Tartu Ülikooli magistriõppes erialal "Kogukondade arendamine ja sotsiaalne heaolu" 2021-2023.

RESSURSID:

Kriisivaldkonna sh riski- ja kriisikommunikatsiooni alane teadlikkus;

Külakogukondade kriisiplnaaide juhendamise kogemus;

Teadlikkus ja kogemus külakogukondade ressursipõhisest lähenemisest;

Koostöökogemus mitmekülgsete tiimidega.

Olen koolitaja ja hõlbustaja, kes armastab interaktiivseid meetodeid, sh kogemuspõhiseid tegevusi.

KONTAKT:

E-mail: kristirandla123@gmail.com

Telefon: 53312430

TÖÖ:

Põhitöökoht: Päästeamet, ennetuspartner. Lisaks toimetan TÜ kriisisotsioloogia uurimisrühmas.

# data[].attributes.body
KONTEKST: Minu kogukonna arendamise huvi on alguse saanud kultuurikorraldaja ja vabatahtliku töö kontekstis. Lisaks kunstiharidusele olen täiendanud end Tartu Ülikooli kogukondade arendamise ja sotsiaalse heaolu õppekaval.

TEEMAD: Teemadest on mulle eriti südamelähedased vaimne tervis ja linnaruum, aeglustumine ja tasaareng, agentsus ja võimestamine. Olen pühendunud toidupäästja ja saunaentusiast.

RESSURSID: Loominguline mõtlemine ja tegutsemine, ressursside avastamine, enesehoole ja -arengu meetodid, kohanemisvõime, kodanikealgatuste huvikaitse ja võimestamine. Olemas on ka projektikirjutamise, eelarvestamise ning turundus- ja kommunikatsioonioskused.

TÖÖ: Olen vabakutseline kuraator ja kultuurikorraldaja, Eesti Kunstiakadeemia külalisõppejõud. Alates 2023. aastast toimetan kodanikuinitsiatiivil loodud Logi sauna (https://www.logisaun.ee) ühe eestvedajana. 2022. aastal pälvisin KÜSK eestvedaja stipendiumi, millel on kindlasti oluline osa Logi sauna õnnestumisel. Heameelega jagan oma teadmisi ja taipamisi nii stipendiumile kandideerimisel kui edasistes protsessides.

KONTAKT: margitsade@gmail.com

# data[].attributes.body
KONTEKST:

Erinevate kogukondade arendamisse olen vabatahtlikuna panustanud juba alates teismeeast. 2023. aasta suvel omandasin Tartu Ülikoolis magistrikraadi kogukondade arendamise ja sotsiaalse heaolu õppekaval (KASH2), mis andis antud valdkonnas tegutsemiseks palju laiapõhjalisema ja teaduslikuma vaate.

TEEMAD:

Mulle pakuvad eelkõige huvi toetus- ja ankurkogukonnad ning nende potentsiaal inimeste heaolu suurendamisel ja vaimse tervise toetamisel. Väga südamelähedane on laste ja noortega seonduv ning kogukondliku tugivõrgustiku pakkumine sotsiaalselt keerulistes olukordades. Erihuviks on ka kogukonnauuringud.

RESSURSID:

Teadmised ja praktilised kogemused kogukondade toimimisest, kaasamisest, koosloomeprotsessidest, hea analüüsi- ja empaatiavõime, kuulamis- ja suhtlemisoskus.

Oman ka teadusmagistrikraadi sotsioloogias (TÜ, 2010) ning pikaajalist kogemust nii kvantitatiivsete kui kvalitatiivsete uuringute läbiviimisel.

Hooldus- ja tugiperena olen läbinud mitmeid traumateadlikkuse ja vaimse tervise koolitusi ning tegutsen antud valdkonnas mentorina.

TÖÖ:

Tegutsen igapäevaselt uuringute juhi ja juhatuse liikmena Eesti Uuringukeskuses ning panustan kogukondade arendamisse Lapse Heaolu Arengukeskuses.

KONTAKT: riin@uuringukeskus.ee

# data[].attributes.body
Olen kogu teadliku elu tegelenud nii enese kui teiste arendamisega ja seda, naljakas mõeldagi, juba alates lasteaiast, kus õpetasin kaaslasi joonistama palme ja elevante.

Täna julgen öelda, et olen sündinud missiooniga muuta Maailma paremaks.

Pean oluliseks tervislikku eluviisi, mulle meeldib elada kooskõlas loodusega, mõista, kuidas kõik ümbritsev toimib, miks on asjad just nii nagu on ja kuidas saan mina ja kõik teised ennast ja Maailma paremaks muuta.

Minu moto:

Kui muutub helin minu sees, muutub muusika minu ümber!

Olen olnud kogu elu sotsiaalselt aktiivne ja palju panustanud vabatahtlikuna nii Eestis kui välismaal.

Ma usun, et kogukonna ja kogukonna eestvedajate toetamine, kaasamine ja kaasamise õpetamine, KÜSKi arengueksperdina ühingute konsulteerimine ja suunamine, koostööle õhutamine ja inimeste inspireerimine paljude aastate jooksul, on andnud nii mulle kui minuga koos tegutsejatele juurde teadmisi, oskusi ja enesekindlust.

Elu on imeline, kui elame julgelt ja arukalt, oma kutsumust järgides, õppides, ennast arendades ja oma annetega ühiskonda rikastades.

Olen muutnud ennast ja palju elusid loomupärasele intuitsioonile, kõrgkoolides ja elukoolis õpitule tuginedes ja tulemused on need, mis mul hinge helisema panevad :)

Siit leiad Katrin Aedma koolitaja portfoolio

TEEMAD

Kõik, mis puudutab suhtlemist nii enda ja teistega sh avalik esinemine, koolitamis- ja läbirääkimisoskused; kaasamine ja juhtimine; mõttekaaslaste kokku toomine ja koostöö; meeldejäävate kokkusaamiste korraldamine jms. Toetan tegijaid turundusideedega, "kastist välja" ideedega ja ideede elluviimise strateegiatega. Aitan saavutada tulemusi.

Pakun avaliku esinemise, koolitamise ja sündmuste supervisiooni.

Toetan mentorina kogukonna eestvedajaid!

RESSURSID

Väga kirju kogemustepagas eri valdkondades ja piirkondades, kolmekordne kõrgharidus ja lõputu vajadus enesetäienduseks.

- Koolitamine, nõustamine ja supervisioon eelpool toodud teemadel üle maailma ja eri kanalites

- Rahvusvahelise väljaõppega koolitajana (ainuke JCI ITF taseme koolitaja ITF#134 Eestis, International Training Fellow) on mul rahvusvaheline koolitajate võrgustik, kuskohast leian erineva keeleoskusega koolitajaid üle maailma

- KÜSKi eksperdina ühingute nõustamine pea 10 aastat juba

- Reisikoolitajana pakun ise või siis olsalen programmides, kus toimub uute kohtade avastamine koos õppetöö ja kultuurireisiga

- Vabakutselise ajakirjaniku ja kirjanikuna, pakun elulooraamatute kirjutamist, sisuloomet, tekstide korrigeerimist, koolitusmaterjalide korrastamist ja kohandamist, sisuturundusartiklite kirjutamist jm, mis on seotud tekstide loomise ja korrigeerimisega.

Olen üks neist Hunt Kriimsilmadest, kellel on mitu ametit. Minu CV, pigem nn lühiprofiil profiil, on saadaval siin: Katrin Aedma profiil

Küsida võid julgelt kõike, sest kui ma ise ei oska toeks olla, siis tean kindlasti kedagi soovitada. Heida pilk ka koolitusprogrammidele

KONTAKT

Katrin.Aedma@gmail.com

+372 513 2444 (tel/ WhatsApp)

Töötan hea meelega online, üle Eesti ja kogu Maailmas

# data[].attributes.body
KONTEKST Olen kogukondade arendamise ja sotsiaalse heaolu ehk KASH2 vilistlane. Kogukondade arendamisega puutun eelkõige kokku tegevusterapeutide praktikakogukonna poolelt. Olen avatud koos õppimisele ja kogukondade arenemisele kaasa aitama.

Mind kõnetavad paljud TEEMAD, aga hetkel tegelen palju ka erivajadustega inimeste ja üldse haavatavate gruppide kaasamisele. Samas mulle meeldivad erinevad väljakutsed ja avastamise rõõmud.

RESSURSIDENA tooksin välja kuulamisoskuse, erinevuste märkamise, kogemused tegevusterapeudina ning erialaliidus eriala arendamise poole pealt. Loovus, peegeldamine ja võimaluste nägemine on samuti olulised ressursid minu puhul.

KONTAKT: Töötan Haapsalus, aga liigun meeleldi ringi ka üle-Eestiliselt. Minuga saab kontakti e-postil: ida.joao@gmail.com

TÖÖ: Tartu Ülikoolis nooremteadur ja Haapsalu Neuroloogilises Rehabilitatsioonikeskuses tegevusterapeut

# data[].attributes.body
KONTEKST JA TEEMAD:

Kogukonnad, kus inimesed tegutsevad koos, märkavad ja abistavad üksteist, tagavad ühiskonna kohanemise ja parema hakkama saamise kriisides.

Minu fookuses kogukonna arendamise valdkonnas on peamiselt kohalik omavalitsus ja avalikud asutused, kes kogukonnale igapäevaselt lähedal (muuseumid, raamatukogud, koolid jt). Kui avalikud asutused hakkavad nägema ennast ankrutena, tuleb ka riik paremini toime keeruliste ja kulukate kitsaskohtadega, nagu sotsiaalne eraldatus, eemaldumine demokraatiast, kliimakriis, polariseerumine, aina kasvavad vaimse tervise mured jms.

MIDA PAKUN:

Saan olla toeks kohalikele ankurasutustele (raamatukogu, muuseum, tervisekeskus, kool jne) kogukonna arengut ja heaolu toetava rolli mõtestamisel.

Saan seminari/ettekande vormis rääkida kogukonnast lähtuva kohaliku omavalitsuse rollist.

KES OLEN:

Olen kogukondade arendamise ja sotsiaalse heaolu magister, igapäevaselt juhin demokraatia ja inimarengu teemadega tegelevat Eesti Koostöö Kogu. Olen „Kohalike dialoog kohalikus raamatukogus“ ja omavalitsustele mõeldud arenguprogrammi „Dialoog kogukonnaga“ ellukutsuja ja üks eestvedaja.

kairi.tilga@gmail.com

LinkedIn

# data[].attributes.body
KONTEKST: Olen Tartu Ülikooli kogukondade arendamise ja sotsiaalse heaolu magistriprogrammi teise aasta tudeng. Minu haridustee on pühendunud meetodite uurimisele ja teadmiste omandamisele, et edendada Eestis integratsiooni ja kohanemist viisil, mis tundub osalejatele loomupärasena. Minu huvi keskmes on kogukondade olulisus, eriti nende võimalused ja ressursid, mida saab kasutada selleks, et toetada integratsiooniprotsessi ja kultuuridevahelist lõimumist.

TEEMAD: Lõimumise dünaamika on mind alati paelunud, mistõttu valisingi kogukondade arendamise õpingud eesmärgiga leida võtmed, kuidas edendada Eestis lõimumist viisil, mis oleks inimestele kaasahaarav ja mõtestatud. Kogukondade potentsiaal ja nende võimalused inspireerivad mind otsima lahendusi, kuidas kõige tõhusamalt kaasata kogukonnaressursse integratsiooniprotsessi.

RESSURSID: Viimased kuus aastat olen pühendanud end lõimumisteemadele, töötades Integratsiooni Sihtasutuses ja juhtides Eesti keele maja. Koostöös kolleegidega oleme keskendunud mitmekultuurilise taustaga inimeste toetamisele, et luua neile võimalusi sotsiaalseks suhtluseks eesti keelt kõnelevate inimestega. Oleme veendunud, et uusimmigrandid vajavad tuge oma sotsiaalsete võrgustike loomisel, et kohanemisprotsess oleks sujuvam. Samal ajal on oluline, et ka kohalikud elanikud saaksid rohkem teavet nende inimeste kohta, kes valivad Eesti oma uueks koduks. Usun kindlalt, et suurendades teadlikkust ja teadmisi, saame vähendada alusetuid hirme ja eelarvamusi.

KONTAKT: anna.vl.smith@gmail.com

TÖÖ: Töötan Integratsiooni Sihtasutuse Eesti keele maja juhina, kus minu peamiseks ülesandeks on toetada ja edendada lõimumist, luues sildu erinevate kultuuride vahel.

# data[].attributes.body
Kogukonna arendajate kogukonna padlet võimaldab kogukonna arendajatel endast teada anda ja neil kes endale arendajat appi otsivad, neid leida. Juhul kui sa endale sobivat inimest ei leia, uuri lisa maakonna arenduskeskusest. Padlet on ajas täienev. Kogukonna teemal leiad lisainfot ka kogukonnaveebist: https://kogukonnaveeb.ee/

# data[].attributes.body
Olen TÜ Kogukondade arendamine ja sotsiaalne heaolu magister. Tunnistuse sain kevadel 2023 ja ühtlasi kinnituse endale, et see, mida olen seni oma  elus teinud, on suuresti seotud kogukondade arendamisega. Nüüd oskan asju nimetada õigete nimedega ning lisada tegevusele teaduspõhisust. Suhtluse loomine, koostöö arendamine, kuuluvustunde ning agentsuse kasvatamine, on see, mida olen teinud läbi noorsootöö ja hariduse valdkonna, tegutsedes peamiselt nii praktika-, huvi- kui ka asupaiga põhistes kogukondades. Usun, et iga inimene saab panustada oma kogukonnas, igal inimesel on anded ja oskused, millega oma potentsiaali rakendada.

TEEMAD

Usun ühistarkusesse ja kogukondlikku mõtteviisi, mistõttu on olulised teemad koosloome, kaasamine ja heaolu.

RESSURSID

Teadmised koosloome ja kaasamise protsessist, oskus planeerida, organiseerida, kuulata, küsida küsimusi, avastada ressursse, reflekteerida, märgata võimalusi, on see, mida tööriistakastist kohe võtta. Loovus ja armastus on kõige aluseks.

KONTAKT

e-post: helena.paist@gmail.com

# data[].attributes.body
KONTEKST: Olen kogukondade arendamise ja sotsiaalse heaolu magistriõppe I lennu vilistlane (ehk KASH1 :)

TEEMAD: Mind kõnetab heaolu teema, olen tegelenud laste, noorte, vaimse tervise raskustega inimestega. Olen ka Naiskodukaitse liige alates 2005, mistõttu mind kõnetavad vabatahtlikkuse, kaasamise ja kriisivalmiduse teemad.

RESSURSID: Olen tegelenud ressursipõhise kogukonna arendamise ehk ABCD-ga, luues eestikeelse juhendmaterjali ja koolitades hõlbustajaid seda lähenemist rakendama. Minu tugevuseks on kuulamise ja jõustamisoskus, usun inimestes peituvatesse annetesse, mis tuleb esile tuua. Olen Naiskodukaitses ja noorsootöös olnud vabatahtlik mentor.

KONTAKT: kadi.kass@ut.ee

TÖÖ: Tartu Ülikoolis kogukonnatöö nooremteadur ehk nii teadlane-uurija kui ka kogukonna arendaja heaolu teema õppejõud.

# data[].attributes.body
KASH 1-3. Kogukonna arendamise ja sotsiaalse heaolu õppekava kaudu olen püüdnud süstematiseerida oma seniseid toimetamisi. Olen juhtinud kümneid projekte, valdavalt haridus- või sotsiaalvaldkonnas ning tegutsenud koolitajana, peamiselt tööturu valdkonnas. Minu tänased kogukonnad on Võru maakond ja Lõuna-Eestisse jõudnud ukraina sõjapõgenikud. Minu tööks MTÜs Eesti Pagulasabi ja südame kutseks on aidata sõjapõgenikel kohaneda uue eluga Eestis ja eestlastel oma uute naabritega. Töö Võrumaa Arenduskeskuses on pakkunud aga uue suure väljakutse teha Võrumaa igas mõttes ligipääsetavamaks.

Mind käivitavad uued ideed. "Ära mõtle kastist välja, vaid mõtle nii nagu seda kasti polekski!" ( tsitaat Internetist). Mulle meeldib töötada inimestega.

Kirjuta:

Astridorg@gmail.com

# data[].attributes.body
Olen KASH. Õpin Tartu Ülikoolis Kogukonna arendamise ja sotsiaalse heaolu õppekaval. 2024 kevadest saab minust Kogukonna Meister/magister.

Ma naudin inimesi enda ümber ning olen töötanud valdkondades elukaareüleselt. Päriselt! Sünnist surmani.

Minu suur kirg on avastada, mis mind kõnetab. Võin samaaegselt eakatega sudokusid lahendada ning beebidele ujumistundi teha koos emmede jõustamisega. Ootan kutset, et siis 110% end asjasse pühendada. Olen rõõmsameelne ja suudan ka kõige suurema pessimisti päeva ära rikkuda - ma naeratan talle.

Mulle võib kirjutada Kannkatlin@gmail.com

Together WE CAN!

# data[].attributes.body
KONTEKST

Õpin Tartu Ülikoolis kogukondade arendamise ja sotsiaalse heaolu õppekava magistrantuuri teisel aastal. Loodan õpingutega lõpusirgele jõuda juunis 2024.

TEEMAD

Olen kogu oma karjääri vältel tegutsenud sotsiaalvaldkonnas, seda nii palgatöötajana kui vabatahtlikuna. Esimene haridus on mul psühholoogia vallast; sotsiaaltöö ja sotsiaapoliitika ning sotsioloogia kõrvalerialadeks. Veidi olen õppinud ka personalitööd. Märksõnad minu karjääris on rehabilitatsioon, taastusravi, erihoolekanne, meeskonnatöö, juhtumikorraldus, asendushooldus, lõimumisvaldkond - ühesõnaga, kõik, mis laias laastus toetab ja aitab kedagi, kes vajab mingil põhjusel (puue, terviseseisund, keerukad eluolukorrad, sundränne) suuremat tuge.

Väljaspool tööd on huvipakkuvad teemad näiteks hoopis liikuvus ja kvaliteetne linnaruum, inimõigused, erinevad kultuurid ja keeled, muuseumid ja ajalugu, kirjandus, filmid ja palju muud. Elanud olen Soomes ja Inglismaal ja need on olnud väärtuslikud kogemused.

RESSURSID

Kuulamine, inimeste toetamine, nende tugevuste nägemine. Teha teiste inimeste heaks alati rohkem kui vaid miinimum. Kohanemisvõime, võime kiiresti uues olukorras orienteeruda ja hakkama saada. Võrgustike punumine, ressursside avastamine ja inimeste kokkutoomine. Ürituste korraldamine. Juhtimine ja meeskondade toetamine. Meeldib kirjutada. Avatud igasugustele uutele mõtetele :)

KONTAKT

katlin.traks@gmail.com või leia mind Facebookist

Elu- ja töökohaks Tallinn

TÖÖ

MTÜ Eesti Pagulasabi, kogukonnaprogrammi koordinaator Tallinnas ja Põhja- ning Kesk-Eestis. Hetkel olen tööalaselt arendamas Eestisse saabunud pagulaste kogukondi ja püüdmas leida neid kokkupuutepunkte, läbi mille saaksid pagulased ja kohalikud inimesed rohkem tuttavaks ning ühiselt tegutseda, mis kõik aitab kaasa kohanemisele ja lõimumisele.

# data[].attributes.body
KONTEKST: Lasnaidee MTÜ juhatuse liige, ehk arendan Lasnamäe kogukonda. Teen seda erinevate ühiste ja huvitavate tegevuste kaudu - ekskursioonid, lastelaagrid, projektid täiskasvanutele ja noortele, maastikumängud, vabaõhufilmi seansid, kogukonnaaiad, meistriklassid jne.

TEEMAD: Lasnamäe (ajalugu, minevik, olevik, tulevik, arendus jne). Kuidas inimesi tõhusalt kaasata, et nad ise midagi ära teeksid, mitte ei jääks ootama, millal teeb KÜ juhatus, naaber, linnaosavalitsus, riik jne.

RESSURSID: projektijuhtimine, projektikirjutamine, tõlketeenused (eesti-vene, inglise-vene), ürituste korraldamine ja läbiviimine, Lasnamäe ekskursioonid. Kui soovite Lasnamäel korraldada mistahes üritust - näitust, konkurssi, moeetendust, arutelu - palun, ootan teid väga!

KONTAKT: polina@lasnaidee.ee

TÖÖ: Lasnaidee MTÜ, juhatuse liige, projektide juht

Raadiku Arendus OÜ, Raadiku 8 kommunikatsiooni juht

# data[].attributes.body
KONTEKST: Olen enese teadmata kogukondi arendanud ilmselt nii kaua kui mäletan. Minu jaoks on alati olnud oluline, et inimestel oleks hea koos olla ja suure põnevusega olen suhtunud uuenduste algatamisse. Usun, et üksiku inimese ja kogukonna jõustamine käivad käsikäes. Olgu siis töömeeskonnas, noorsootöös, kohalikus omavalitsuses või kirikus.

TEEMAD, mis mind kõnetavad on kogukonna tugevuste leidmine ja nende jõustamine, ankurorganisatsioonide võimalused kogukondade jaoks, praktikakogukonna arendamine, kaasamine, meeskondade areng ja koostöö, noored õigusrikkujad ja noorte vaimne tervis, arutelude läbiviimine ja koostöövõrgustikud.

RESSURSID - ürituste, arutelude ja seminaride korraldamine, uute algatuste käivitamine. Oskus kuulata ja mõista keerulisi noori. Teadmised nii sotsiaal- kui ka noorsootöö valdkonnast ja samuti religioonist ja kogudustest. Minu superpoweriks on peetud võrgustike loomist ja administreerimisoskust. Hobikorras kirjutan ka artikleid.

KONTAKT: Elan Jõhvis, kuid pärit olen Järvamaalt Aravetelt.

E-post: ttarendi@gmail.com

TÖÖ: Viru vanglas noortele ja alaealistele spetsialiseerunud sotsiaaltöötaja ja mitmedimensioonilise pereteraapia terapeut; Eesti Metodisti Kiriku Jõhvi Petlemma koguduse pastor.

# data[].attributes.body
KONTEKST: Olen olnud kirglik noorteorganisatsioonide arendaja ja noorte juhtide coach. Minu peamine fookus on väikestel kogukondadel põhinevatel organisatsioonidel, nagu MTÜd ja väikeettevõtted, kus iga liige loeb ja kus isiklik lähenemine on võtmeks, et avada omavahelised ressursid. Olen teinud õrna suunamuutuse juhtimisteemadelt kogukonnateemadele.

TEEMAD: Minu südameasjaks on juhtimisoskuste lihvimine, organisatsioonikultuuri kujundamine. Mind paelub inimeste potentsiaali avastamine ja nende arengu toetamine, olgu see siis läbi isikliku brändi loomise või sihikindla coaching'u. Mul on eriline huvi selle vastu, kuidas juhid saavad oma meeskondi ja kogukondi inspireerida ja edendada, rakendades innovaatilisi tehnoloogiaid ja katsetades uudseid meetodeid väljakutsetega toimetulekuks.

RESSURSID: Minu tugevused on juhtimiskoolitused, strateegiline planeerimine, storytelling, organisatsiooni areng ja sada muud ilusat sõna. Eks tugevaim asi minus on valmisolek proovida kõiki lollusi ja just need lollused ajavad silma särama. Ja eks kõik nõustamised, coachimised, koolitused ja huumor on teemaks. Just praegusel hetkel õpin, kuidas teha paremaid võrgustike analüüse.

KONTAKT: Elan Tartus. Kribada saab mulle otse messengeri või gertjyrjo@gmail.com

TÖÖ: Noorsootöötaja (kuni ülikooli lõpuni tuleval kevadel, siis hakkan otsima muid asju), Tartu Noorsootöö Keskus

# data[].attributes.body
KONTEKST Kogukonna arendamisega pole varasemalt kokku puutunud, kuid sellest sügisest arendan ennast selles vallas Tartu Ülikoolis mikrokraadi näol. Teema on väga põnev ja ka tööalaselt mulle oluline.

Kogukonna arendamise kontekstis pakub mulle eelkõige huvi ankurastuste TEEMA. Kuidas ankurasutused orgaaniliselt tekivad ja kuidas saab asutus ankurasutuseks kasvada läbi eesmärgipäraste tegevuste, mis need tegevused on.

RESSURSID olen pikalt töötanud muuseumimaastikul ja seal toimuvaga hästi kursis, saan pakkuda ruume kohtumisteks Tallinnas ning oma töökohta nö katsejäneseks erinevates projektides 😊

mida saad pakkuda (ehk loetle, mis sinu tugevused, teadmised, oskused, mida oled valmis pakkuma, sh. näiteks koolitamine)

KONTAKT Elan Tallinnas, annemarie.rammo@loodusmuuseum.ee, 56220732

TÖÖTAN Eesti Loodusmuuseumis näituste ja kaasamise projektijuhina

# data[].attributes.body
KONTEKST: Töötan vabaühenduste konsultandina Ida-Viru Ettevõtluskeskuses alates 2022.a kevadest. Ütleks, et kogukondadega tegelen alates 2023.a kui see tööülesanne lisandus meile töökohustusena Siseministeeriumi ja KÜSKi tellimuse näol. Kuna elan terve oma elu linnas, siis kogukonna mõiste oli esialgu mulle võõras ning alles siis hakkan selle sisu taipama.

TEEMAD: projektid, kultuur, huviharidus ja sport.

RESSURSID: olen töötanud pikalt kultuuri valdkonnas, seega erinevate sündmuste korraldamine on mulle tuttav ja huvitav protsess. Oskan kirjutada projekte, seega saan panna paberile ja otsida lisarahastust oma kolleegide ideedele. Olen alustav fotograaf ja hea meelega pildsitan inimesi ja erinevaid esemeid

KONTAKT: Elan Sillamäe linnas, töötan aga Jõhvis. E-post nadezda.morozova@ivek.ee

TÖÖ: Vabaühenduste konsultant, Ida-Viru Ettevõtluskeskus

# data[].attributes.body
KONTEKST Olen kogukondade teemaga tegelenud 90-ndatest, alustasin noortega, hiljem külakogukondadega ja viimastel aastatel ka linnakogukondadega.

TEEMAD, mis mulle huvi pakuvad on kogukondade sügavam mõtestamine, paikkondlikud kogukonnad ja nende arendamine. Samuti kogukonnatöö ja eakad. Kogukonnad ja kohalik toit.

RESSURSID võimekus koolituste ja sündmuste korraldamisel. Pikaajaline töö kodanikuühiskonna valdkonnas on andnud mulle laiapõhjalised teadmised Eesti ühendustest kui ka kogukondadest. Armastan head toitu, valmistan maitsvat lumepalli suppi ja lihtsalt niisama olemist.

KONTAKT Elan Pärnus, toimetan üle-Eesti. Minuga saab kontakti e-posti vahendusel ehapaas@gmail.com

TÖÖ Eesti Rahvaülikoolide Liit, kogukonnakeskse lähenemisviisi strateegilise partnerluse projektijuht. MTÜ Arenduskoja juures kogukondade arenguprogrammi juht.

# data[].attributes.headline
Näidis oma tutvustuse ülespanekuks  - Nimi

# data[].attributes.subject
Näidis oma tutvustuse ülespanekuks  - Nimi

# data[].attributes.body
Kogukonna arendamise KONTEKST (mis kontekstis kogukonda arendad)

TEEMAD mis sind kõnetavad

RESSURSID, mida saad pakkuda (ehk loetle, mis on sinu tugevused, teadmised, oskused, mida oled valmis pakkuma, sh. näiteks koolitamine)

KONTAKT

TÖÖ (kui soovid)